|  |  |  |  |  |  |
| --- | --- | --- | --- | --- | --- |
| cali | | |  |  | |
| Ρητορική και Επικοινωνία - Πρόγραμμα «Τεισίας» / Βάλια Λουτριανάκη - Ελληνική Ένωση για την Προώθηση της ρητορικής στην εκπαίδευση | | |  | Θεματική: Ενδιαφέρομαι και ενεργώ – Κοινωνική Συναίσθηση και Ευθύνη  Υποθεματική: Αλληλοσεβασμός και διαφορετικότητα, Ανθρώπινα Δικαιώματα, Εθελοντισμός  Απευθύνεται σε μαθητές/μαθήτριες: Ε΄και Στ΄τάξης του Δημοτικού και Α΄, Β΄ και Γ΄ τάξη Γυμνασίου  Διάρκεια στο τετράμηνο: κατ’ επιλογήν του/της εκπαιδευτικού / 21 ώρες, κυμαινόμενη διάρκεια | |
|  | | |  |  | |
| **Περιγραφή (50-100 λέξεις)**Οι τρεις βασικοί άξονες της παρούσας πρότασης είναι ο Λόγος, η Σκέψη και η Δράση. Οι δραστηριότητες αντλούνται / σχετίζονται με ποικίλα επιστημονικά πεδία, όπως η δημόσια ομιλία και επικοινωνία, η δημιουργική σκέψη και οι τεχνικές παραγωγής ιδεών, η αφήγηση, το εκπαιδευτικό δράμα κ.ά. Το περιεχόμενο όλων των δραστηριοτήτων, με την ποικιλία και τη διαβαθμισμένη δυσκολία του, αποσκοπεί στην ανάπτυξη της αυτοπεποίθησης και στην καλλιέργεια των επικοινωνιακών δεξιοτήτων ενός σύγχρονου ρήτορα, ο οποίος έχει μάθει να ακούει, να αξιοποιεί τον λόγο του εκφράζοντας την άποψή του με δύναμη και να χρησιμοποιεί τη δημιουργική σκέψη του για να επιλέξει τις κατάλληλες ιδέες και λέξεις και να δώσει λύσεις. Επιπλέον, το πρόγραμμα αναδεικνύει τη ρητορική και ως πράξη: μοίρασμα, συμμετοχή, συνεργασία, δράση. Η ιδιαιτερότητα του παρόντος προγράμματος έγκειται στο ότι θεωρείται θεμελιώδης η παράλληλη και συστηματική καλλιέργεια και των τριών παραπάνω παραμέτρων με τελικό στόχο τη διαμόρφωση ενός σκεπτόμενου ενεργού πολίτη που προάγει τη δημοκρατική συνύπαρξη. Τέλος, η παρούσα πρόταση εστιάζεται, σε διαφορετικό βαθμό ανάλογα και με την ηλικία των μαθητών, και στους τρεις τομείς δεξιοτήτων ζωής α. **Δεξιότητες ανάπτυξης προσωπικής ταυτότητας, όπως η αυτοεκτίμηση και η αυτό-βεβαιωτική συμπεριφορά, β.** **Δεξιότητες διαπροσωπικής επικοινωνίας, όπως η επίλυση συγκρούσεων, και γ.** **Δεξιότητες αντιμετώπισης προβλημάτων.****Στοχευόμενες δεξιότητες** **Δεξιότητες- 1ος κύκλος**  Δημιουργικότητα, Επικοινωνία, Κριτική Σκέψη, Συνεργασία  **Δεξιότητες- 2ος κύκλος**  Αυτομέριμνα, κοινωνικές δεξιότητες, ενσυναίσθηση και ευαισθησία, ανθεκτικότητα, οργανωτική ικανότητα, προγραμματισμός- παραγωγικότητα, προσαρμοστικότητα, πρωτοβουλία, υπευθυνότητα  **Δεξιότητες- 3ος κύκλος**  Γραμματισμός στα μέσα (media literacy)  **Δεξιότητες- 4ος κύκλος**  Επίλυση προβλημάτων, πλάγια σκέψη, μελέτη περιπτώσεων, στρατηγική σκέψη **Δραστηριότητες:**  **Ε΄-Στ΄ Δημοτικού και Α΄ Γυμνασίου**  ***(όλα τα εργαστήρια έχουν διάρκεια 3-4 ωρών)***  **1ο Εργαστήριο: Μαθαίνω να διαλέγομαι**  **2ο Εργαστήριο: Αποκρυπτογραφώντας εικόνες**  **3ο Εργαστήριο: Αφήγηση και Φαντασία**  **4ο Εργαστήριο: Επιχειρηματολογώ, ... άρα υπάρχω!**  **5ο Εργαστήριο: Εκφράζομαι με αυτοπεποίθηση**  **6ο Εργαστήριο: Παραγωγή ιδεών από το μηδέν**  **7ο Εργαστήριο: Πολίτης του κόσμου**  **Β΄-Γ΄ Γυμνασίου**  ***(όλα τα εργαστήρια έχουν διάρκεια 3-4 ωρών)***  **1ο Εργαστήριο: Η δύναμη των λέξεων και των ιδεών**  **2ο Εργαστήριο: Αποτελεσματική Επικοινωνία και**  **συνεργασία**  **3ο Εργαστήριο: Κάνω επιλογές – αναλαμβάνω  πρωτοβουλίες**  **4ο Εργαστήριο: Σκέφτομαι δημιουργικά και εμπνέω**  **5ο Εργαστήριο: Η ακρόαση στην ομάδα**  **6ο Εργαστήριο: Τα ΜΜΕ στο μικροσκόπιο**  **7ο Εργαστήριο: Γινόμαστε Ομάδα!**  **Προσαρμογές για εμποδιζόμενους μαθητές**  Το προτεινόμενο πρόγραμμα προβλέπει διαφοροποιήσεις στην προσέγγιση ή διευκολύνσεις ώστε να μπορεί να συμμετέχει το σύνολο της σχολικής τάξης ανεξαρτήτως μαθησιακού, κοινωνικού-πολιτισμικού υποβάθρου ή ειδικών εκπαιδευτικών αναγκών ή/και αναπηρίας. Σε κάθε περίπτωση θα έχει προηγηθεί με σημείωμα η ενημέρωση των γονέων και κηδεμόνων για τη διεξαγωγή του εργαστηρίου/-ων. Επίσης υπάρχει συνεννόηση με τη Διεύθυνση του σχολείου και/ή με τον υπεύθυνο εκπαιδευτικό της τάξης για την ύπαρξη τυχόν ζητημάτων, ώστε να δοθούν οδηγίες για διαφοροποίηση ή διευκόλυνση. **Επέκταση** Τα εργαστήρια μπορούν να πραγματοποιηθούν σε όλη τη διάρκεια του σχολικού έτους. Θα μπορούσαν να εφαρμοστούν όμως και σε απογευματινό όμιλο, μάθημα project, ευέλικτη ζώνη κ.λπ. **Αξιολόγηση** Η ποιοτική αξιολόγηση του προγράμματος περιλαμβάνει συνέντευξη από Focus Groups μαθητών/-τριών στο τέλος της χρονιάς, καθώς και ημερολόγιο εκπαιδευτικού. |  | | | **Σύνδεση με το Π.Σ:****Στο παρόν πρόγραμμα περιλαμβάνονται ενδεικτικές διασυνδέσεις με το σχολικό εγχειρίδιο της Νεοελληνικής Γλώσσας του Γυμνασίου, οι οποίες μπορούν να αξιοποιηθούν για άσκηση στην παραγωγή και κατανόηση προφορικού λόγου και γενικότερα στην ανάπτυξη επικοινωνιακών δεξιοτήτων. Στα Αρχαία Ελληνικά οι λέξεις του λεξιλογικού πίνακα μπορούν να αποτελέσουν το υλικό δημιουργίας αφηγήσεων και διαλόγων, στην Ιστορία και σε άλλα μαθήματα πλείστα θέματα μπορούν να παρουσιαστούν μέσω ενός αγώνα Αντιλογίας και ήρωες / ιστορικά πρόσωπα μπορούν να «ζωντανέψουν» μέσα από φανταστικές ομιλίες που αντικατοπτρίζουν το ήθος τους, στη Λογοτεχνία η εκφραστική ανάγνωση, οι ασκήσεις αφήγησης και οι θεατρικού τύπου δραστηριότητες μπορούν επίσης να αξιοποιηθούν για βιωματική επαφή με τα κείμενα, στην Κοινωνική και Πολιτική Αγωγή οι μαθητές μπορούν να κληθούν να δημιουργήσουν τις δικές τους Παγκόσμιες Ημέρες και να σχεδιάσουν σχετική εκστρατεία (όπως περιγράφεται στο πρόγραμμα) κ.ά.****Εκτυπώσιμο Υλικό****Απαραίτητοι Σύνδεσμοι** [www.valialoutrianaki.com](http://www.valialoutrianaki.com) (επιπλέον υποστηρικτικό υλικό)  [www.rhetoricedu.com](http://www.rhetoricedu.com) (χρήσιμοι σύνδεσμοι)    **Οπτικοακουστικό υλικό** **Στο Drive**  [ΡΗΤΟΡΙΚΗ 2020 - Λουτριανάκη](https://drive.google.com/drive/folders/1bc2XZIvfEQ87rLAIwWvcjdIet9fDY_yp?usp=sharing) (ανανεούμενο κάθε μήνα) **Διαδραστικό υλικό****Υποστήριξη εκπαιδευτικού** **Οδηγός**  Ανάρτηση Οδηγού/υλικού για τον/την εκπαιδευτικό  **Επιμόρφωση**  Θα λειτουργούσε υποστηρικτικά να γίνεται παρουσίαση του Οδηγού στους/στις εκπαιδευτικούς που ενδιαφέρονται να υλοποιήσουν το προτεινόμενο υλικό από τη δημιουργό του.  Διαδικτυακές μηνιαίες δίωρες συναντήσεις (με δωρεάν συμμετοχή) για υποστήριξη των εκπαιδευτικών στο πλαίσιο της ετήσιας Ρητορικής Ομάδας Εκπαιδευτικών (έναρξη: Δεκέμβριος 2020, 25 ώρες συνολικά).  **Φυσική παρουσία**  Το εργαστήριο μπορεί να υποστηριχτεί από **Δίκτυα επιμορφωτών εκπαιδευτικών της Ελληνικής Ένωσης για την Προώθηση της Ρητορικής στην Εκπαίδευση σε Αθήνα, Θεσσαλονίκη, Χαλκίδα, Κόρινθο, Πάτρα, Τρίπολη, Καλαμάτα, Σπάρτη Ρέθυμνο, Ηράκλειο, Άνδρο,** . |